HU
2023.6.9.
Az Európai Unió Hivatalos Lapja
L 149/67
9. cikk Felszámolási intézkedések A fertőzött körzetekben az illetékes hatóságok a meghatározott károsító felszámolása érdekében meghozzák a következő intézkedések mindegyikét: a) a meghatározott károsító elleni védekezésre szolgáló megfelelő kezelések az egyedfejlődés valamennyi szakaszában, figyelembe véve a kifejlett károsítók vándorló viselkedését, a gazdanövények eloszlását és a károsító lárváinak táplálkozási szokásait; b) a talaj felső rétege és a használt termesztőközegek fertőzött körzetből való elszállításának tilalma, kivéve, ha az érintett vállalkozók az illetékes hatóságok felügyelete mellett teljesítik az alábbi feltételek valamelyikét: i. a talajt vagy a termesztőközeget megfelelő kezeléseknek vetették alá a meghatározott károsító felszámolása érdekében, és azokat zárt járművekben szállították, biztosítva a károsító elterjedésének megakadályozását; ii. a talajt vagy a termesztőközeget zárt járművekben szállítják, biztosítva, hogy a meghatározott károsító ne terjedjen tovább, és mélyen eltemetik a hulladéklerakóban.
10.
cikk A meghatározott növények Unióba történő behozatala (1) A meghatározott növények – a Chrysanthemum L., a Dianthus L. és a Pelargonium l’Hérit. ex Ait.
növények kivételével – csak akkor hozhatók be az Unióba, ha megfelelnek az alábbi követelmények egyikének: a) olyan országból származnak, ahol a károsító jelenléte nem ismert; b) olyan területről származnak, amelyet az érintett nemzeti növényvédelmi szervezet a növényegészségügyi intézkedésekre vonatkozó 4. számú nemzetközi szabványnak megfelelően a meghatározott károsítótól mentesnek nyilvánított; a szóban forgó terület neve fel van tüntetve a növényegészségügyi bizonyítvány „származási hely” rovatában; c) kivitelüket megelőzően hatósági vizsgálatnak vetették alá őket, a meghatározott károsítótól mentesnek találták őket, és olyan termesztési helyről származnak, amely megfelel a következő feltételeknek: i.
a származási ország nemzeti növényvédelmi szolgálata nyilvántartásba vette és felügyeli; továbbá
ii. a kivitelt megelőző három hónapban hatósági ellenőrzéseket végeztek, és a meghatározott növényeken nem észlelték a meghatározott károsító jelenlétét; iii. fizikailag el van szigetelve a meghatározott károsító behurcolása ellen; iv. a növények kivitelét megelőző szállítás során biztosították, hogy a meghatározott növények termesztésének helye visszakövethető legyen; d) kivitelüket megelőzően hatósági vizsgálatnak vetették alá őket, a meghatározott károsítótól mentesnek találták őket, és olyan termesztési helyről származnak, amely megfelel a következő feltételeknek: i.
a származási ország nemzeti növényvédelmi szolgálata nyilvántartásba vette és felügyeli; továbbá
ii. a kivitelt megelőző három hónapban hatósági ellenőrzéseket végeztek, és a meghatározott növényeken nem észlelték a meghatározott károsító jelenlétét; iii.
a meghatározott növényeket hatékony kezelésnek vetették alá a meghatározott károsítótól való mentesség biztosítása érdekében; iv. a növények kivitelét megelőző szállítás során biztosították, hogy a meghatározott növények termesztésének helye visszakövethető legyen; e) betakarítás után hatékony kezelésnek vetették alá őket a meghatározott károsítótól való mentesség biztosítása érdekében, a kezelést pedig feltüntették a növényegészségügyi bizonyítványon.